মোদি পরিবারের বউ হচ্ছেন শ্রদ্ধা কাপুর?

ওয়েব ডেস্ক: কয়েক দিন আগেই নিজের বিয়ে নিয়ে জল্পনা উসকে দিয়েছিলেন শ্রদ্ধা কাপুর (Shraddha Kapoor Wedding)। অনুরাগীদের সরাসরি প্রশ্নের মুখে কোনও রাখঢাক না করেই একবাক্যে জানিয়েছিলেন, “আমি বিয়ে করছি…”। এবার বিটাউনে কানাঘুষো, ছাব্বিশ সালেই নাকি ছাঁদনাতলায় বসতে চলেছেন শক্তিকন্যা। কার সঙ্গে বিয়ের পিঁড়িতে বসছেন শ্রদ্ধা?

শ্রদ্ধা কাপুর (Shraddha Kapoor) বছরখানেক ধরে রাহুল মোদির সঙ্গে সম্পর্কে রয়েছেন, সেখবর বলিউডে নতুন নয়! কফিশপ, রেস্তরাঁ থেকে প্রিমিয়ার, বলিউডের হাইপ্রোফাইল পার্টিতে জুটিতে দেখা গিয়েছে। এবার খবর, দীর্ঘদিনের প্রেমিকের সঙ্গে রাজস্থানে রাজকীয়ভাবে বৈবাহিক বন্ধনে আবদ্ধ হতে চলেছেন শ্রদ্ধা কাপুর! একেবারে রাজকীয় আয়োজনেই। যদিও তারকাজুটি এখনও পর্যন্ত আনুষ্ঠানিকভাবে বিয়ের খবর ঘোষণা করেননি, তবু শোনা যাচ্ছে চলতি বছরেই উদয়পুরে চারহাত এক হতে পারে তাঁদের। উদয়পুরের কোনও হেরিটেজ প্রাসাদেই বসতে চলেছে বিয়ের আসর। অনুষ্ঠান হবে সম্পূর্ণ ট্র্যাডিশনাল ঘরানার।যদিও আনুষ্ঠানিকভাবে নিজেদের বিয়ের খবর ঘোষণা করেনি তারকাজুটি এই গুঞ্জন আদৌ সত্যি হবে কিনা? চোখ থাকবে সেদিকে।